«Хъыджэбз десантыр» ягъэунэху
Урысей гвардием КъБР-м щиIэ къудамэм Калашников Михаил къызэралъхурэ илъэси 100 щрикъум ирихьэлIэу къызэригъэпэщащ «Хъыджэбз десант» зыфIаща Iуэхур. Абы зыкъыщагъэлъэгъуащ Урысей географием и «Альтаир» зэгухьэныгъэм хэт пщащитхум.
Пщащэхэм альпинист Iэмэпсымэхэр къагъэсэбэпыфу, бгым зэрыдэкI Iэмалхэм хащIыкIыу, нэхъ пасэу ягъэхьэзырауэ апхуэдэт. Автоматыр якIэрыщIауэ, зыхуеину псомкIи зэщIэузэдауэ пщащэхэм махуищкIэ ягъэзэщIащ къыхуагъэбелджыла лэжьыгъэр, «Iуащхьэмахуэ» СОБР-м и офицер, полицэм и майор Маринэ и нэIэ щIэту.
Гупым и унафэщI Маринэ зэрыжиIамкIэ, дауэдапщэм хэта пщащэхэр я къалэнхэм пэлъэщащ, псалъэ лей къыхамыгъэкIыу, къыхуащI унафэр ягъэзэщIащ. Мыпхуэдэ Iуэху-хэр дяпэкIэ щIэх-щIэхыурэ ирагъэкIуэкIыну я мурадщ.
— Пщащэхэм хахуагъэ яхэлъу къыщIэкIащ, дунейр уэтIпсытIу щытами, абы къимыгъэдзыхэу, лэжьыгъэр зэфIагъэкIащ. ЩIэблэ узыншэ, Iущ, быдэ къызэрытщIэувэм уримыгуфIэу къанэркъым, — жиIащ Урысей гвардием и «Iуащхьэмахуэ» СОБР-м и унафэщI, полицэм и полковник Кочкэ Сергей.
Фырэ Анфисэ.
